બાળકો સાથે મળીને કાર ધોવાથી તેમ જ મકાનની બારીઓ ધોવાથી પણ સારી એવી કસરત થઇ શકે છે. આ સિવાય બાળકોને માળીકામ અત્યંત પ્રિય હોય છે આથી સાથે મળીને માળીકામ કરવાથી પણ શરીરને સારી એવી કસરત મળે છે. બાળકો જે રમત રમતાં હોય તેમાં રુચિ લો. જો તેઓ આઉટડોર ગેમ રમતા હોય તો તેમાં ભાગીદાર બનો, આમ કરવાથી શારીરિક તેમજ માનસિક એમ બંને રીતે તાજગી અનુભવશો. બાળકો તેમજ પરિવાર સાથે મસ્તી કરતાં કરતાં કસરત કરવાનો એક રસપ્રદ રસ્તો મનગમતું સંગીત મૂકીને કલાકો સુધી તેના તાલે ડાન્સ કરવાનો છે. બાળકોને જે કામમાં રૂચી વધુ હોય તેવા કામ આપો. બાળકો સાથે મળીને સાઇકલિંગ કરવાથી પણ તેમને કસરત મળી શકે છે. તમે આ રીતે તમારા બાળકને કસરત સાથે મનોરંજન પૂરું પાડી શકો છો.